<classify> MWANDISHI WETU DODOMA HOSPITALI ya Benjamin Mkapa ya Dodoma imezindua huduma ya kwanza yakisasa ya kuvunja mawe kwenye mfumo wa mkojo bila kufanya upasuaji. Huduma hiyo imezinduliwa baada ya kuwasili kwa mtambo wa kisasaunaotumia mionzi katika kufanya huduma hiyo tofauti na awali ambapo wagonjwawalikuwa wakifanyiwa upasuaji. Akizungumza na waandishi wa habari jana jijini Dodoma, MkurugenziMtendaji wa hospitali hiyo, Dk. Alphonce Chandika, alisema kuwa huduma hiyoitafanyika kwa mara ya kwanza nchini na inawezekana ikawa ni mara ya kwanza piakwa nchi za Afrika Mashariki. Dk. Chandika alisema mtambo huo umekuja sehemu sahihi kwa sababuKanda ya Kati yenye mikoa ya Dodoma na Singida imekuwa ikikabiliwa nachangamoto ya wagonjwa wengi wenye matatizo ya mfumo wa mkojo. Tunashukuru sana Serikali ya awamu ya tano chini ya Rais Dk. JohnMagufuli, hakika tumejionea kwa vitendo utekelezaji wa ahadi zake, hasa katikasekta ya afya. Mtambo huu unaenda kuwa mwarobaini wa tatizo la mfumo wa mkojo kwawananchi wetu wengi. Kanda ya Kati imekuwa na idadi kubwa ya watu wenye changamoto hii.Kwa wiki tumekuwa tukipokea wagonjwa watatu hadi wanne wenye shida ya mfumo wamkojo hasa mawe kwenye figo, hivyo kuwasili kwa mtambo huu tuna uhakika kabisaunakwenda kuwa msaada kwetu na kwa wagonjwa, alisema Dk. Chandika. Aidha alisema Hospitali ya Benjamin Mkapa pia imechukua tahadhari yakupambana na maambuziki ya virusi vya corona kwa kuweka utaratibu wa kunawamikono kwa maji yanayotiririka na yenye sanitizer kwa kila mtu anayeingia nakutoka hospitalini hapo. Katika kuchukua tahadhari pia tumetoa tangazo kwa wagonjwa nawananchi wetu kuwa idadi ya ndugu watakaokuja kuwaona wagonjwa haitozidi wawiliili kuepuka msongamano usio wa lazima, lakini pia tumeweka sanitizer na majikwa ajili ya kujikinga na maambukizi, alisema Dk. Chandika.  <topic>: afya 